title: Komisijas Īstenošanas regula (ES) Nr. 485/2013 ( 2013. gada 24. maijs ), ar ko groza Īstenošanas regulu (ES) Nr. 540/2011 attiecībā uz darbīgo vielu klotianidīna, tiametoksama un imidakloprīda apstiprināšanas nosacījumiem un tādu sēklu izmantošanas un tirdzniecības aizliegšanu, kuras apstrādātas ar augu aizsardzības līdzekļiem, kas satur minētās darbīgās vielas  Dokuments attiecas uz EEZ

text:
               25.5.2013

               LV

               Eiropas Savienības Oficiālais Vēstnesis

               L 139/12

         KOMISIJAS ĪSTENOŠANAS REGULA (ES) Nr. 485/2013
   (2013. gada 24. maijs),
   ar ko groza Īstenošanas regulu (ES) Nr. 540/2011 attiecībā uz darbīgo vielu klotianidīna, tiametoksama un imidakloprīda apstiprināšanas nosacījumiem un tādu sēklu izmantošanas un tirdzniecības aizliegšanu, kuras apstrādātas ar augu aizsardzības līdzekļiem, kas satur minētās darbīgās vielas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto pirmo alternatīvu, 49. panta 2. punktu un 78. panta 2. punktu,
   tā kā:

               (1)

               Darbīgās vielas klotianidīnu, tiametoksamu un imidakloprīdu ar Komisijas Direktīvām 2006/41/EK (2), 2007/6/EK (3) un 2008/116/EK (4) iekļāva Padomes 1991. gada 15. jūlija Direktīvas 91/414/EEK par augu aizsardzības līdzekļu laišanu tirgū (5) I pielikumā.

               (2)

               Ar Komisijas Direktīvu 2010/21/ES (6) grozīja Direktīvas 91/414/EEK I pielikumu attiecībā uz īpašiem noteikumiem saistībā ar neonikotinoīdiem klotianidīnu, tiametoksamu un imidakloprīdu.

               (3)

               Direktīvas 91/414/EEK I pielikumā iekļautās darbīgās vielas uzskata par apstiprinātām saskaņā ar Regulu (EK) Nr. 1107/2009, un tās ir uzskaitītas A daļā pielikumā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (7).

               (4)

               2012. gada pavasarī tika publicēta jauna zinātniska informācija par neonikotinoīdu subletālo ietekmi uz bitēm. Saskaņā ar Regulas (EK) Nr. 1107/2009 21. panta 2. punktu Komisija lūdza Eiropas Pārtikas nekaitīguma iestādi, turpmāk “Iestāde”, sniegt zinātnisku un tehnisku palīdzību, lai novērtētu šo jauno informāciju un pārskatītu neonikotinoīdu riska novērtējumu attiecībā uz to ietekmi uz bitēm.

               (5)

               Iestāde 2013. gada 16. janvārī nāca klajā ar secinājumiem, kas tika iegūti, veicot klotianidīna, tiametoksama un imidakloprīda riska novērtējumu attiecībā uz bitēm (8).

               (6)

               Iestāde konstatēja, ka atsevišķu kultūru aizsardzības līdzekļi, kas satur klotianidīnu, tiametoksamu vai imidakloprīdu, bitēm rada augstu akūtu risku. Iestāde konstatēja, ka īpaši augstu akūtu risku bitēm rada dažu kultūru putekļu iedarbība, dažu kultūru piesārņotajos putekšņos un nektārā esošo atlieku uzņemšana un kukurūzas gutācijas šķidruma iedarbība. Turklāt attiecībā uz vairākām kultūrām nevarēja izslēgt nevēlamu akūtu vai hronisku ietekmi uz kolonijas dzīvotspēju un attīstību. Turklāt Iestāde konstatēja, ka par katru novērtēto kultūru trūkst vairāku datu. Jo īpaši attiecībā uz medus bišu ilgtermiņa apdraudējumu, ko rada putekļu iedarbība, putekšņu un nektāra atlieku uzņemšana un gutācijas šķidruma iedarbība.

               (7)

               Ņemot vērā jaunās zinātniskās un tehniskās atziņas, Komisija uzskatīja, ka ir norādes par to, ka klotianidīna, tiametoksama un imidakloprīda apstiprinātais lietojums vairs neatbilst Regulas (EK) Nr. 1107/2009 4. pantā noteiktajiem apstiprināšanas kritērijiem saistībā ar to ietekmi uz bitēm un ka nevar izslēgt augstu risku bitēm, ja vien nepiemēro turpmākus ierobežojumus. Jo īpaši saistībā ar gaidāmo Iestādes novērtējumu par to lietošanu uz augu lapām Komisija uzskatīja, ka risks bitēm, kas rodas, apstrādājot augu lapas, ir līdzīgs tam riskam, ko Iestāde konstatēja saistībā ar sēklu un augsnes apstrādi, kas rodas, darbīgajām vielām klotianidīnam, tiametoksamam un imidakloprīdam sistēmiski pārveidojoties attiecīgajā augā.

               (8)

               Komisija aicināja pieteikuma iesniedzējus iesniegt savus komentārus.

               (9)

               Dalībvalstis un Komisija pārskatīja Iestādes secinājumus Pārtikas aprites un dzīvnieku veselības pastāvīgajā komitejā, un 2013. gada 15. martā tie tika pabeigti un pievienoti kā papildinājums pārskata ziņojumiem par klotianidīnu, tiametoksamu un imidakloprīdu.

               (10)

               Komisija ir secinājusi, ka nevar izslēgt augstu risku bitēm, ja vien nepiemēro turpmākus ierobežojumus.

               (11)

               Ir apstiprināts, ka darbīgās vielas klotianidīnu, tiametoksamu un imidakloprīdu uzskatīs par apstiprinātām saskaņā ar Regulu (EK) Nr. 1107/2009. Tomēr, lai maksimāli samazinātu to iedarbību uz bitēm, ir lietderīgi ierobežot minēto darbīgo vielu izmantošanu, lai nodrošinātu konkrētus riska mazināšanas pasākumus bišu aizsardzībai un tos augu aizsardzības līdzekļus, kas satur minētās darbīgās vielas, ļautu izmantot tikai profesionāliem lietotājiem. Jo īpaši attiecībā uz bitēm pievilcīgām kultūrām un graudaugiem būtu jāaizliedz tādu sēklu un augsnes apstrādes augu aizsardzības līdzekļu izmantošana, kas satur klotianidīnu, tiametoksamu vai imidakloprīdu, izņemot to izmantošanu siltumnīcās un ziemājiem. Būtu jāaizliedz apstrādāt bitēm pievilcīgu kultūru un graudaugu lapas ar tādiem augu aizsardzības līdzekļiem, kas satur klotianidīnu, tiametoksamu vai imidakloprīdu, izņemot to izmantošanu siltumnīcās un pēc ziedēšanas. Kultūras, kas tiek novāktas pirms ziedēšanas, netiek uzskatītas par bitēm pievilcīgām.

               (12)

               Ir lietderīgi pieprasīt papildu apstiprinošu informāciju par klotianidīna, tiametoksama vai imidakloprīda izmantošanu, ko varētu atļaut saskaņā ar spēkā esošo regulu.

               (13)

               Tādēļ Īstenošanas regula (ES) Nr. 540/2011 būtu attiecīgi jāgroza.

               (14)

               Tika konstatēts, ka saistībā ar apstrādātām sēklām risku bitēm jo īpaši radīja vairāku kultūru putekļu iedarbība, vairāku kultūru piesārņotajos putekšņos un nektārā esošo atlieku uzņemšana un kukurūzas gutācijas šķidruma iedarbība. Ņemot vērā ar apstrādāto sēklu izmantošanu saistītos riskus, būtu jāaizliedz izmantot un laist tirgū tādas bitēm pievilcīgu kultūru un graudaugu sēklas, kuras ir apstrādātas ar augu aizsardzības līdzekļiem, kas satur klotianidīnu, tiametoksamu vai imidakloprīdu, izņemot ziemājus un siltumnīcās izmantojamās sēklas.

               (15)

               Būtu jādod dalībvalstīm zināms laiks, lai atsauktu to augu aizsardzības līdzekļu atļaujas, kas satur klotianidīnu, tiametoksamu vai imidakloprīdu.

               (16)

               Jebkuram pagarinājuma periodam, ko dalībvalstis saskaņā ar Regulas (EK) Nr. 1107/2009 46. pantu piešķir tādiem augu aizsardzības līdzekļiem, kas satur klotianidīnu, tiametoksamu vai imidakloprīdu, būtu jābeidzas ne vēlāk kā 2013. gada 30. novembrī. Divu gadu laikā no šīs regulas spēkā stāšanās dienas Komisija bez liekas kavēšanās sāks pārskatīt jauno zinātnisko informāciju, ko tā ir saņēmusi.

               (17)

               Regulas (EK) Nr. 1107/2009 36. panta 3. punkts nosaka, ka dalībvalstis noteiktos gadījumos var piemērot turpmākus riska samazināšanas pasākumus vai ierobežojumus attiecībā uz tādu augu aizsardzības līdzekļu laišanu tirgū vai izmantošanu, kas satur klotianidīnu, tiametoksamu vai imidakloprīdu. Attiecībā uz tādu sēklu laišanu tirgū un izmantošanu, kuras ir apstrādātas ar augu aizsardzības līdzekļiem, kas satur klotianidīnu, tiametoksamu vai imidakloprīdu, saskaņā ar Regulas (EK) Nr. 1107/2009 71. pantu dalībvalstīm tiek sniegta iespēja veikt ārkārtas pasākumus.

               (18)

               Aizliegums laist tirgū apstrādātas sēklas būtu jāpiemēro tikai no 2013. gada 1. decembra, lai nodrošinātu pietiekami ilgu pārejas periodu. Saskaņā ar Regulas (EK) Nr. 1107/2009 71. panta 3. punktu dalībvalsts līdz norādītajam datumam drīkst saglabāt savus valsts pagaidu aizsardzības pasākumus, kuri jau ir pieņemti atbilstīgi minētās regulas 71. pantam.

               (19)

               Sēklas, kuras apstrādātas ar augu aizsardzības līdzekļiem, kas satur klotianidīnu, tiametoksamu vai imidakloprīdu, un kurām piemēro šās regulas 1. pantā norādītos ierobežojumus, var izmantot eksperimentos un izmēģinājumos pētniecības vai izstrādes mērķiem saskaņā ar Regulas (EK) Nr. 1107/2009 54. pantu.

               (20)

               Pārtikas aprites un dzīvnieku veselības pastāvīgā komiteja atzinumu nesniedza. Īstenošanas akts tika uzskatīts par nepieciešamu, un priekšsēdētājs pārsūdzības komitejai iesniedza šā akta projektu turpmākai apspriešanai. Pārsūdzības komiteja atzinumu nesniedza,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 grozījums
   Īstenošanas regulas (ES) Nr. 540/2011 pielikumu groza saskaņā ar šīs regulas I pielikumu.
   2. pants
   Aizliegums laist tirgū apstrādātas sēklas
   Neizmanto un nelaiž tirgū II pielikumā uzskaitīto kultūru sēklas, kuras ir apstrādātas ar tādiem augu aizsardzības līdzekļiem, kas satur klotianidīnu, tiametoksamu vai imidakloprīdu, izņemot siltumnīcās izmantojamās sēklas.
   3. pants
   Pārejas pasākumi
   Saskaņā ar Regulu (EK) Nr. 1107/2009 dalībvalstis vajadzības gadījumā līdz 2013. gada 30. septembrim groza vai atsauc esošās atļaujas tādiem augu aizsardzības līdzekļiem, kas satur darbīgās vielas klotianidīnu, tiametoksamu vai imidakloprīdu.
   4. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2013. gada 30. novembrī.
   5. pants
   Stāšanās spēkā
   Šī regula stājas spēkā un tiek piemērota no nākamās dienas pēc tās publicēšanas Eiropas Savienības Oficiālajā Vēstnesī.
   Tomēr regulas 2. pantu piemēro no 2013. gada 1. decembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. maijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 187, 8.7.2006., 24. lpp.

      (3)  OV L 43, 15.2.2007., 13. lpp.

      (4)  OV L 337, 16.12.2008., 86. lpp.

      (5)  OV L 230, 19.8.1991., 1. lpp.

      (6)  OV L 65, 13.3.2010., 27. lpp.

      (7)  OV L 153, 11.6.2011., 1. lpp.

      (8)  Eiropas Pārtikas nekaitīguma iestāde; Secinājums par salīdzinošo izvērtēšanu. Darbīgās vielas klotianidīna pesticīdu riska novērtējums attiecībā uz bitēm. EFSA Journal, 2013; 11(1):3066. [58. lpp.]; doi:10.2903/j.efsa.2013.3066.
   Secinājums par salīdzinošo izvērtēšanu. Darbīgās vielas imidakloprīda pesticīdu riska novērtējums attiecībā uz bitēm. EFSA Journal, 2013; 11(1):3068. [55. lpp.]; doi:10.2903/j.efsa.2013.
   Secinājums par salīdzinošo izvērtēšanu. Darbīgās vielas tiametoksama pesticīdu riska novērtējums attiecībā uz bitēm. EFSA Journal, 2013; 11(1):3067. [68. lpp.]; doi:10.2903/j.efsa.2013.3067. Pieejami tiešsaistē: www.efsa.europa.eu/efsajournal.htm.

      I PIELIKUMS

         Regulas (ES) Nr. 540/2011 pielikuma grozījumi

                  1)

                  Īstenošanas regulas (ES) Nr. 540/2011 pielikuma A daļas 121. rindā par klotianidīnu sleju “Īpaši noteikumi” aizstāj ar šādu:
                  “A   DAĻA
                  Atļauts izmantot kā insekticīdu un vienīgi profesionāliem lietotājiem.
                  Nav atļauts izmantot turpmāk norādīto graudaugu sēklu apstrādē vai augsnes apstrādē, ja minētos graudaugus sēj periodā no janvāra līdz jūnijam:
                  mieži, prosa, auzas, rīsi, rudzi, sorgo, tritikāle, kvieši.
                  Nav atļauts apstrādāt šādu graudaugu lapas:
                  mieži, prosa, auzas, rīsi, rudzi, sorgo, tritikāle, kvieši.
                  Nav atļauts izmantot turpmāk norādīto kultūru sēklu apstrādē, augsnes apstrādē vai lapu apstrādē, izņemot izmantošanu siltumnīcās un lapu apstrādi pēc ziedēšanas:

                              sējas lucerna (Medicago sativa)

                              mandeles (Prunus amygdalus, P. communis, Amygdalus communis)

                              anīss (Pimpinella anisum), zvaigžņainais anīss (Illicium verum), pļavas ķimenes (Carum carvi), sējas koriandrs (Coriandrum sativum), kumīns (Cuminum cyminum), fenhelis (Foeniculum vulgare), Zviedrijas kadiķa (Juniperus communis) ogas

                              āboli (Malus pumila, M. sylvestris, M. communis, Pyrus malus)

                              aprikozes (Prunus armeniaca)

                              avokado (Persea americana)

                              banāni (Musa sapientum, M. cavendishii, M. nana)

                              pupiņas (Phaseolus spp.)

                              kazenes (Rubus fruticosus)

                              vairogu zilenes, Eiropas mellenes, savvaļas mellenes, mellenes (Vaccinium myrtillus), Amerikas krūmmellenes (V. corymbosum)

                              cūku pupas, lauku pupas (Vicia faba (var. major, var. equina, var. minor))

                              sējas griķi (Fagopyrum esculentum)

                              ceratonijas, koks un pupas (Ceratonia siliqua)

                              rīcinauga (Ricinus communis) sēklas

                              ķirši (Prunus avium)

                              ēdamie kastaņi (Castanea spp.)

                              aunazirņi (Cicer arietinum)

                              čilli (Capsicum frutescens, C. annuum), Jamaikas pipari (Pimenta officinalis)

                              āboliņš (Trifolium spp.)

                              kafija (Coffea spp. arabica, robusta, liberica)

                              kokvilna (Gossypium spp.)

                              lopbarības pupas (Vigna unguiculata)

                              dzērvenes (Vaccinium macrocarpon), Eiropas dzērvenes (Vaccinum oxycoccus)

                              gurķi (Cucumis sativus)

                              upenes (Ribes nigrum), sarkanās un baltās jāņogas (R. rubrum)

                              dateles (Phoenix dactylifera)

                              plūškoka (Sambucus nigra) ogas

                              ērkšķogas (Ribes uva-crispa)

                              greipfrūts (C. paradisi)

                              vīnogas (Vitis vinifera)

                              zemesrieksti (Arachis hypogaea)

                              lazdu rieksti (Corylus avellana)

                              sējas kaņepe (Cannabis sativa)

                              krokainā roze (Rosa rugosa)

                              kivi (Actinidia chinensis)

                              tauriņzieži: ragainais vanagnadziņš (Lotus corniculatus), lespedeza (Lespedeza spp.), kudzu (Pueraria lobata), sesbānija (Sesbania spp.), sējas esparsete, esparsete (Onobrychis sativa), vainagveidīgā hedisārija (Hedysarum coronarium)

                              citroni un laimi, citrons (Citrus limon), laims (C. aurantiifolia), saldais laims (C. limetta)

                              lēcas (Lens esculenta, Ervum lens)

                              linsēklas (Linum usitatissimum)

                              lupīnas (Lupinus spp.)

                              parastā kukurūza (Zea mays)

                              melones (Cucumis melo) sēklas

                              sinepju sēklas, baltās sinepes (Brassica alba, B. hirta, Sinapis alba), melnās sinepes (Brassica nigra, Sinapis nigra)

                              okra (Abelmoschus esculentus, Hibiscus esculentus)

                              olīvas (Olea europaea)

                              apelsīni, saldie apelsīni (Citrus sinensis), pomerances (C. aurantium)

                              persiki un nektarīni (Prunus persica, Amygdalus persica, Persica laevis)

                              mājas bumbieri (Pyrus communis)

                              zirņi, sējas zirņi (Pisum sativum), lauka zirņi (P. arvense)

                              piparmētra (Mentha spp.: M. piperita)

                              kakiplūmes (Diospyros kaki: D. virginiana)

                              pistācijas (Pistacia vera)

                              plūmes un ērkšķu plūmes, renklodes, mirabeles, damsonplūmes (Prunus domestica), ērkšķu plūmes (P. spinosa)

                              magoņu (Papaver somniferum) sēklas

                              ķirbji, kabači un pudeļveida ķirbji (Cucurbita spp.)

                              zeltpīpenīte (Chrysanthemum cinerariifolium)

                              cidonijas (Cydonia oblonga, C. vulgaris, C. japonica)

                              rapša (Brassica napus var. oleifera) sēklas

                              meža avenes (Rubus idaeus)

                              safrāna (Carthamus tinctorius) sēklas

                              sējas seradella (Ornithopus sativus)

                              sezama (Sesamum indicum) sēklas

                              soja (Glycine soja)

                              garšvielas: lauru lapas (Laurus nobilis), diļļu (Anethum graveolens) sēklas, siera amoliņa (Trigonella foenumgraecum) sēklas, safrāns (Crocus sativus), timiāns (Thymus vulgaris), garā kurkuma (Curcuma longa)

                              zemenes (Fragaria spp.)

                              saulespuķu (Helianthus annuus) sēklas

                              tanžerīni (Citrus tangerina), mandarīni (Citrus reticulata), klementīni (C. unshiu)

                              rāceņi un ripši (Brassica rapa, var. rapifera un oleifera spp.)

                              vīķi, pavasara/sējas vīķis (Vicia sativa)

                              melnsakne (Scorzonera hispanica)

                              valrieksti (Jugland spp.: J. regia)

                              arbūzi (Citrullus vulgaris)

                              dekoratīvie augi, kuri zied apstrādes gadā

                        B   DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par klotianidīnu un jo īpaši I un II papildinājumu, ko Pārtikas aprites un dzīvnieku veselības pastāvīgā komiteja pabeidza 2006. gada 27. janvārī, un pārskata ziņojuma papildinājuma secinājumus par klotianidīnu, ko Pārtikas aprites un dzīvnieku veselības pastāvīgā komiteja pabeidza 2013. gada 15. martā.
                  Šajā vispārējā novērtējumā dalībvalstis īpašu uzmanību pievērš:

                              —

                              gruntsūdeņu aizsardzībai gadījumos, ja darbīgo vielu izmanto reģionos ar jutīgu augsni un/vai klimatiskajiem apstākļiem,

                              —

                              riskam, ko viela rada graudēdājiem putniem un zīdītājiem, ja to izmanto sēklu kodināšanai.

                        Dalībvalstis nodrošina, ka:

                              —

                              sēklas apsmidzināšanu veic tikai profesionālās sēklu apstrādes telpās. Šajās telpās jāizmanto iespējami labākā tehnika, lai samazinātu putekļu izplatību, uzglabājot, transportējot vai apstrādājot sēklas,

                              —

                              lieto atbilstošu sējas aprīkojumu, lai nodrošinātu augstu saplūšanas pakāpi ar augsni, mazinātu noplūdes un mazinātu putekļu emisiju,

                              —

                              atļaujas nosacījumi vajadzības gadījumā ietver risku mazinošus pasākumus bišu aizsardzībai,

                              —

                              vajadzības gadījumā ir uzsāktas monitoringa programmas, lai pārbaudītu klotianidīna patieso iedarbību uz bitēm platībās, ko intensīvi izmanto dravnieki vai pārtiku meklējošās bites.

                        Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              a)

                              risku tiem apputeksnētājiem, kas nav medus bites;

                              b)

                              risku medus bitēm, kuras meklē pārtiku secīgo kultūru nektārā vai putekšņos;

                              c)

                              iespējamo uzkrāšanos ziedošās nezālēs caur saknēm;

                              d)

                              risku medus bitēm, kuras meklē pārtiku kukaiņu medusrasā;

                              e)

                              iespējamo gutācijas iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                              f)

                              sēšanas laikā izraisītās putekļu noneses iespējamo iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                              g)

                              akūto un ilgtermiņa risku kolonijas dzīvotspējai un attīstībai, un risku medus bišu periem, ko rada piesārņota nektāra un putekšņu uzņemšana.

                        Pieteikuma iesniedzējs minēto informāciju līdz 2014. gada 31. decembrim iesniedz Komisijai, dalībvalstīm un Iestādei.”

                  2)

                  Īstenošanas regulas (ES) Nr. 540/2011 pielikuma A daļas 140. rindā par tiametoksamu sleju “Īpaši noteikumi” aizstāj ar šādu:
                  “A   DAĻA
                  Atļauts izmantot kā insekticīdu un vienīgi profesionāliem lietotājiem.
                  Nav atļauts izmantot turpmāk norādīto graudaugu sēklu apstrādē vai augsnes apstrādē, ja minētos graudaugus sēj periodā no janvāra līdz jūnijam:
                  mieži, prosa, auzas, rīsi, rudzi, sorgo, tritikāle, kvieši.
                  Nav atļauts apstrādāt šādu graudaugu lapas:
                  mieži, prosa, auzas, rīsi, rudzi, sorgo, tritikāle, kvieši.
                  Nav atļauts izmantot turpmāk norādīto kultūru sēklu apstrādē, augsnes apstrādē vai lapu apstrādē, izņemot izmantošanu siltumnīcās un lapu apstrādi pēc ziedēšanas:

                              sējas lucerna (Medicago sativa)

                              mandeles (Prunus amygdalus, P. communis, Amygdalus communis)

                              anīss (Pimpinella anisum), zvaigžņainais anīss (Illicium verum), pļavas ķimenes (Carum carvi), sējas koriandrs (Coriandrum sativum), kumīns (Cuminum cyminum), fenhelis (Foeniculum vulgare), Zviedrijas kadiķa (Juniperus communis) ogas

                              āboli (Malus pumila, M. sylvestris, M. communis, Pyrus malus)

                              aprikozes (Prunus armeniaca)

                              avokado (Persea americana)

                              banāni (Musa sapientum, M. cavendishii, M. nana)

                              pupiņas (Phaseolus spp.)

                              kazenes (Rubus fruticosus)

                              vairogu zilenes, Eiropas mellenes, savvaļas mellenes, mellenes (Vaccinium myrtillus), Amerikas krūmmellenes (V. corymbosum)

                              cūku pupas, lauku pupas (Vicia faba (var. major, var. equina, var. minor))

                              sējas griķi (Fagopyrum esculentum)

                              ceratonija, koks un pupas (Ceratonia siliqua)

                              rīcinauga (Ricinus communis) sēklas

                              ķirši (Prunus avium)

                              ēdamie kastaņi (Castanea spp.)

                              aunazirņi (Cicer arietinum)

                              čilli (Capsicum frutescens, C. annuum), Jamaikas pipari (Pimenta officinalis)

                              āboliņš (Trifolium spp.)

                              kafija (Coffea spp. arabica, robusta, liberica)

                              kokvilna (Gossypium spp.)

                              lopbarības pupas (Vigna unguiculata)

                              dzērvenes (Vaccinium macrocarpon), Eiropas dzērvenes (Vaccinum oxycoccus)

                              gurķi (Cucumis sativus)

                              upenes (Ribes nigrum), sarkanās un baltās jāņogas (R. rubrum)

                              dateles (Phoenix dactylifera)

                              plūškoka (Sambucus nigra) ogas

                              ērkšķogas (Ribes uva-crispa)

                              greipfrūts (C. paradisi)

                              vīnogas (Vitis vinifera)

                              zemesrieksti (Arachis hypogaea)

                              lazdu rieksti (Corylus avellana)

                              sējas kaņepe (Cannabis sativa)

                              krokainā roze (Rosa rugosa)

                              kivi (Actinidia chinensis)

                              tauriņzieži: ragainais vanagnadziņš (Lotus corniculatus), lespedeza (Lespedeza spp.), kudzu (Pueraria lobata), sesbānija (Sesbania spp.), sējas esparsete, esparsete (Onobrychis sativa), vainagveidīgā hedisārija (Hedysarum coronarium)

                              citroni un laimi, citrons (Citrus limon), laims (C. aurantiifolia), saldais laims (C. limetta)

                              lēcas (Lens esculenta, Ervum lens)

                              linsēklas (Linum usitatissimum)

                              lupīnas (Lupinus spp.)

                              parastā kukurūza (Zea mays)

                              melones (Cucumis melo) sēklas

                              sinepju sēklas, baltās sinepes (Brassica alba, B. hirta, Sinapis alba), melnās sinepes (Brassica nigra, Sinapis nigra)

                              okra (Abelmoschus esculentus, Hibiscus esculentus)

                              olīvas (Olea europaea)

                              apelsīni, saldie apelsīni (Citrus sinensis), pomerances (C. aurantium)

                              persiki un nektarīni (Prunus persica, Amygdalus persica, Persica laevis)

                              mājas bumbieri (Pyrus communis)

                              zirņi, sējas zirņi (Pisum sativum), lauka zirņi (P. arvense)

                              piparmētra (Mentha spp.: M. piperita)

                              kakiplūmes (Diospyros kaki: D. virginiana)

                              pistācijas (Pistacia vera)

                              plūmes un ērkšķu plūmes, renklodes, mirabeles, damsonplūmes (Prunus domestica), ērkšķu plūmes (P. spinosa)

                              magoņu (Papaver somniferum) sēklas

                              ķirbji, kabači un pudeļveida ķirbji (Cucurbita spp.)

                              zeltpīpenīte (Chrysanthemum cinerariifolium)

                              cidonijas (Cydonia oblonga, C. vulgaris, C. japonica)

                              rapša (Brassica napus var. oleifera) sēklas

                              meža avenes (Rubus idaeus)

                              safrāna (Carthamus tinctorius) sēklas

                              sējas seradella (Ornithopus sativus)

                              sezama (Sesamum indicum) sēklas

                              soja (Glycine soja)

                              garšvielas: lauru lapas (Laurus nobilis), diļļu (Anethum graveolens) sēklas, siera amoliņa (Trigonella foenumgraecum) sēklas, safrāns (Crocus sativus), timiāns (Thymus vulgaris), garā kurkuma (Curcuma longa)

                              zemenes (Fragaria spp.)

                              saulespuķu (Helianthus annuus) sēklas

                              tanžerīni (Citrus tangerina), mandarīni (Citrus reticulata), klementīni (C. unshiu)

                              rāceņi un ripši (Brassica rapa, var. rapifera un oleifera spp.)

                              vīķi, pavasara/sējas vīķis (Vicia sativa)

                              melnsakne (Scorzonera hispanica)

                              valrieksti (Jugland spp.: J. regia)

                              arbūzi (Citrullus vulgaris)

                              dekoratīvie augi, kuri zied apstrādes gadā

                        B   DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par tiametoksamu un jo īpaši I un II papildinājumu, ko Pārtikas aprites un dzīvnieku veselības pastāvīgā komiteja pabeidza 2006. gada 14. jūlijā, un pārskata ziņojuma papildinājuma secinājumus par tiametoksamu, ko Pārtikas aprites un dzīvnieku veselības pastāvīgā komiteja pabeidza 2013. gada 15. martā.
                  Šajā vispārējā novērtējumā dalībvalstīm jāpievērš īpaša uzmanība:

                              —

                              gruntsūdeņu potenciālajam piesārņojumam, jo īpaši ar darbīgo vielu un tās metabolītiem NOA 459602, SYN 501406 un CGA 322704, ja darbīgo vielu izmanto reģionos ar jutīgu augsni un/vai klimatiskajiem apstākļiem,

                              —

                              ūdens organismu aizsardzībai,

                              —

                              ilgtermiņa riskam, ko viela rada maziem zālēdājiem, ja to izmanto sēklu apstrādē.

                        Dalībvalstis nodrošina, ka:

                              —

                              sēklas apsmidzināšanu veic tikai profesionālās sēklu apstrādes telpās. Šajās telpās jāizmanto iespējami labākā tehnika, lai samazinātu putekļu izplatību, uzglabājot, transportējot vai apstrādājot sēklas,

                              —

                              lieto atbilstošu sējas aprīkojumu, lai nodrošinātu augstu saplūšanas pakāpi ar augsni, mazinātu noplūdes un mazinātu putekļu emisiju,

                              —

                              atļaujas nosacījumi vajadzības gadījumā ietver risku mazinošus pasākumus bišu aizsardzībai,

                              —

                              vajadzības gadījumā ir uzsāktas monitoringa programmas, lai pārbaudītu tiametoksama patieso iedarbību uz bitēm platībās, ko intensīvi izmanto dravnieki vai pārtiku meklējošās bites.

                        Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              a)

                              risku tiem apputeksnētājiem, kas nav medus bites;

                              b)

                              risku medus bitēm, kuras meklē pārtiku secīgo kultūru nektārā vai putekšņos;

                              c)

                              iespējamo uzkrāšanos ziedošās nezālēs caur saknēm;

                              d)

                              risku medus bitēm, kuras meklē pārtiku kukaiņu medusrasā;

                              e)

                              iespējamo gutācijas iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                              f)

                              sēšanas laikā izraisītās putekļu noneses iespējamo iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                              g)

                              akūto un ilgtermiņa risku kolonijas dzīvotspējai un attīstībai, un risku medus bišu periem, ko rada piesārņota nektāra un putekšņu uzņemšana.

                        Pieteikuma iesniedzējs minēto informāciju līdz 2014. gada 31. decembrim iesniedz Komisijai, dalībvalstīm un Iestādei.”

                  3)

                  Īstenošanas regulas (ES) Nr. 540/2011 pielikuma A daļas 216. rindā par imidakloprīdu sleju “Īpaši noteikumi” aizstāj ar šādu:
                  “A   DAĻA
                  Atļauts izmantot kā insekticīdu un vienīgi profesionāliem lietotājiem.
                  Nav atļauts izmantot turpmāk norādīto graudaugu sēklu apstrādē vai augsnes apstrādē, ja minētos graudaugus sēj periodā no janvāra līdz jūnijam:
                  mieži, prosa, auzas, rīsi, rudzi, sorgo, tritikāle, kvieši.
                  Nav atļauts apstrādāt šādu graudaugu lapas:
                  mieži, prosa, auzas, rīsi, rudzi, sorgo, tritikāle, kvieši.
                  Nav atļauts izmantot turpmāk norādīto kultūru sēklu apstrādē, augsnes apstrādē vai lapu apstrādē, izņemot izmantošanu siltumnīcās un lapu apstrādi pēc ziedēšanas:

                              sējas lucerna (Medicago sativa)

                              mandeles (Prunus amygdalus, P. communis, Amygdalus communis)

                              anīss (Pimpinella anisum), zvaigžņainais anīss (Illicium verum), pļavas ķimenes (Carum carvi), sējas koriandrs (Coriandrum sativum), kumīns (Cuminum cyminum), fenhelis (Foeniculum vulgare), Zviedrijas kadiķa (Juniperus communis) ogas

                              āboli (Malus pumila, M. sylvestris, M. communis, Pyrus malus)

                              aprikozes (Prunus armeniaca)

                              avokado (Persea americana)

                              banāni (Musa sapientum, M. cavendishii, M. nana)

                              pupiņas (Phaseolus spp.)

                              kazenes (Rubus fruticosus)

                              vairogu zilenes, Eiropas mellenes, savvaļas mellenes, mellenes (Vaccinium myrtillus), Amerikas krūmmellenes (V. corymbosum)

                              cūku pupas, lauku pupas (Vicia faba (var. major, var. equina, var. minor))

                              sējas griķi (Fagopyrum esculentum)

                              ceratonija, koks un pupas (Ceratonia siliqua)

                              rīcinauga (Ricinus communis) sēklas

                              ķirši (Prunus avium)

                              ēdamie kastaņi (Castanea spp.)

                              aunazirņi (Cicer arietinum)

                              čilli (Capsicum frutescens, C. annuum), Jamaikas pipari (Pimenta officinalis)

                              āboliņš (Trifolium spp.)

                              kafija (Coffea spp. arabica, robusta, liberica)

                              kokvilna (Gossypium spp.)

                              lopbarības pupas (Vigna unguiculata)

                              dzērvenes (Vaccinium macrocarpon), Eiropas dzērvenes (Vaccinum oxycoccus)

                              gurķi (Cucumis sativus)

                              upenes (Ribes nigrum), sarkanās un baltās jāņogas (R. rubrum)

                              dateles (Phoenix dactylifera)

                              plūškoka (Sambucus nigra) ogas

                              ērkšķogas (Ribes uva-crispa)

                              greipfrūts (C. paradisi)

                              vīnogas (Vitis vinifera)

                              zemesrieksti (Arachis hypogaea)

                              lazdu rieksti (Corylus avellana)

                              sējas kaņepe (Cannabis sativa)

                              krokainā roze (Rosa rugosa)

                              kivi (Actinidia chinensis)

                              tauriņzieži: ragainais vanagnadziņš (Lotus corniculatus), lespedeza (Lespedeza spp.), kudzu (Pueraria lobata), sesbānija (Sesbania spp.), sējas esparsete, esparsete (Onobrychis sativa), vainagveidīgā hedisārija (Hedysarum coronarium)

                              citroni un laimi, citrons (Citrus limon), laims (C. aurantiifolia), saldais laims (C. limetta)

                              lēcas (Lens esculenta, Ervum lens)

                              linsēklas (Linum usitatissimum)

                              lupīnas (Lupinus spp.)

                              parastā kukurūza (Zea mays)

                              melones (Cucumis melo) sēklas

                              sinepju sēklas, baltās sinepes (Brassica alba, B. hirta, Sinapis alba), melnās sinepes (Brassica nigra, Sinapis nigra)

                              okra (Abelmoschus esculentus, Hibiscus esculentus)

                              olīvas (Olea europaea)

                              apelsīni, saldie apelsīni (Citrus sinensis), pomerances (C. aurantium)

                              persiki un nektarīni (Prunus persica, Amygdalus persica, Persica laevis)

                              mājas bumbieri (Pyrus communis)

                              zirņi, sējas zirņi (Pisum sativum), lauka zirņi (P. arvense)

                              piparmētra (Mentha spp.: M. piperita)

                              kakiplūmes (Diospyros kaki: D. virginiana)

                              pistācijas (Pistacia vera)

                              plūmes un ērkšķu plūmes, renklodes, mirabeles, damsonplūmes (Prunus domestica), ērkšķu plūmes (P. spinosa)

                              magoņu (Papaver somniferum) sēklas

                              ķirbji, kabači un pudeļveida ķirbji (Cucurbita spp.)

                              zeltpīpenīte (Chrysanthemum cinerariifolium)

                              cidonijas (Cydonia oblonga, C. vulgaris, C. japonica)

                              rapša (Brassica napus var. oleifera) sēklas

                              meža avenes (Rubus idaeus)

                              safrāna (Carthamus tinctorius) sēklas

                              sējas seradella (Ornithopus sativus)

                              sezama (Sesamum indicum) sēklas

                              soja (Glycine soja)

                              garšvielas: lauru lapas (Laurus nobilis), diļļu (Anethum graveolens) sēklas, siera amoliņa (Trigonella foenumgraecum) sēklas, safrāns (Crocus sativus), timiāns (Thymus vulgaris), garā kurkuma (Curcuma longa)

                              zemenes (Fragaria spp.)

                              saulespuķu (Helianthus annuus) sēklas

                              tanžerīni (Citrus tangerina), mandarīni (Citrus reticulata), klementīni (C. unshiu)

                              rāceņi un ripši (Brassica rapa, var. rapifera un oleifera spp.)

                              vīķi, pavasara/sējas vīķis (Vicia sativa)

                              melnsakne (Scorzonera hispanica)

                              valrieksti (Jugland spp.: J. regia)

                              arbūzi (Citrullus vulgaris)

                              dekoratīvie augi, kuri zied apstrādes gadā

                        B   DAĻA
                  Novērtējot pieteikumus, kas iesniegti, lai saņemtu atļauju iekštelpās lietot imidakloprīdu saturošus augu aizsardzības līdzekļus, dalībvalstis pievērš īpašu uzmanību Regulas (EK) Nr. 1107/2009 4. panta 3. punktā minētajiem kritērijiem un nodrošina, ka pirms šādas atļaujas izsniegšanas ir iesniegti visi nepieciešamie dati un informācija.
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par imidakloprīdu un jo īpaši I un II papildinājumu, ko Pārtikas aprites un dzīvnieku veselības pastāvīgā komiteja pabeidza 2008. gada 26. septembrī, un pārskata ziņojuma papildinājuma secinājumus par imidakloprīdu, ko Pārtikas aprites un dzīvnieku veselības pastāvīgā komiteja pabeidza 2013. gada 15. martā.
                  Šajā vispārējā novērtējumā dalībvalstīm jāpievērš īpaša uzmanība:

                              —

                              lietotāju un darbinieku drošībai un jānodrošina, lai lietošanas nosacījumos būtu paredzēts izmantot atbilstošus individuālās aizsardzības līdzekļus,

                              —

                              ietekmei uz ūdens organismiem un posmkājiem, kas nav apstrādes mērķis, sliekām un citiem augsnes makroorganismiem, un jānodrošina, ka atļaujas nosacījumi vajadzības gadījumā ietver risku mazinošus pasākumus.

                        Dalībvalstis nodrošina, ka:

                              —

                              sēklas apsmidzināšanu veic tikai profesionālās sēklu apstrādes telpās. Šajās telpās jāizmanto iespējami labākā tehnika, lai samazinātu putekļu izplatību, uzglabājot, transportējot vai apstrādājot sēklas,

                              —

                              lieto atbilstošu sējas aprīkojumu, lai nodrošinātu augstu saplūšanas pakāpi ar augsni, mazinātu noplūdes un mazinātu putekļu emisiju,

                              —

                              atļaujas nosacījumi vajadzības gadījumā ietver arī risku mazinošus pasākumus bišu aizsardzībai,

                              —

                              vajadzības gadījumā ir uzsāktas monitoringa programmas, lai pārbaudītu imidakloprīda patieso iedarbību uz bitēm platībās, ko intensīvi izmanto dravnieki vai pārtiku meklējošās bites.

                        Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              a)

                              risku tiem apputeksnētājiem, kas nav medus bites;

                              b)

                              risku medus bitēm, kuras meklē pārtiku secīgo kultūru nektārā vai putekšņos;

                              c)

                              iespējamo uzkrāšanos ziedošās nezālēs caur saknēm;

                              d)

                              risku medus bitēm, kuras meklē pārtiku kukaiņu medusrasā;

                              e)

                              iespējamo gutācijas iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                              f)

                              sēšanas laikā izraisītās putekļu noneses iespējamo iedarbību, kā arī akūto un ilgtermiņa risku kolonijas dzīvotspējai un attīstībai, un risku bišu periem, ko rada šāda iedarbība;

                              g)

                              akūto un ilgtermiņa risku kolonijas dzīvotspējai un attīstībai, un risku medus bišu periem, ko rada piesārņota nektāra un putekšņu uzņemšana.

                        Pieteikuma iesniedzējs minēto informāciju līdz 2014. gada 31. decembrim iesniedz Komisijai, dalībvalstīm un Iestādei.”

      II PIELIKUMS

         Regulas 2. pantā minētais sēklu saraksts

      Sēklas, kuras apstrādā ar augu aizsardzības līdzekļiem, kas satur klotianidīnu, tiametoksamu vai imidakloprīdu, un kuras ir aizliegts izmantot un laist tirgū:

                  mieži, prosa, auzas, rīsi, rudzi, sorgo, tritikāle, kvieši, ja šos graudaugus sēj periodā no janvāra līdz jūnijam.

                  sējas lucerna (Medicago sativa)

                  anīss (Pimpinella anisum), zvaigžņainais anīss (Illicium verum), pļavas ķimenes (Carum carvi), sējas koriandrs (Coriandrum sativum), kumīns (Cuminum cyminum), fenhelis (Foeniculum vulgare), Zviedrijas kadiķa (Juniperus communis) ogas

                  pupiņas (Phaseolus spp.)

                  cūku pupas, lauku pupas (Vicia faba (var. major, var. equina, var. minor))

                  sējas griķi (Fagopyrum esculentum)

                  rīcinauga (Ricinus communis) sēklas

                  aunazirņi (Cicer arietinum)

                  čilli (Capsicum frutescens; C. annuum), Jamaikas pipari (Pimenta officinalis)

                  āboliņš (Trifolium spp.), kafija (Coffea spp. arabica, robusta, liberica)

                  kokvilna (Gossypium spp.)

                  lopbarības zirņi (Vigna unguiculata)

                  gurķi (Cucumis sativus)

                  zemesrieksti (Arachis hypogaea)

                  sējas kaņepe (Cannabis sativa)

                  tauriņzieži: ragainais vanagnadziņš (Lotus corniculatus), lespedeza (Lespedeza spp.), kudzu (Pueraria lobata), sesbānija (Sesbania spp.), sējas esparsete, esparsete (Onobrychis sativa), vainagveidīgā hedisārija (Hedysarum coronarium)

                  lēcas (Lens esculenta, Ervum lens)

                  linsēklas (Linum usitatissimum)

                  lupīnas (Lupinus spp.)

                  parastā kukurūza (Zea mays)

                  melones (Cucumis melo) sēklas

                  sinepju sēklas, baltās sinepes (Brassica alba, B. hirta, Sinapis alba), melnās sinepes (Brassica nigra, Sinapis nigra)

                  okra (Abelmoschus esculentus, Hibiscus esculentus)

                  zirņi, sējas zirņi (Pisum sativum), lauka zirņi (P. arvense)

                  piparmētra (Mentha spp.: M. piperita)

                  magoņu (Papaver somniferum) sēklas

                  ķirbji, kabači un pudeļveida ķirbji (Cucurbita spp.)

                  zeltpīpenīte (Chrysanthemum cinerariifolium)

                  rapša (Brassica napus var. oleifera) sēklas

                  safrāna (Carthamus tinctorius) sēklas

                  sezama (Sesamum indicum) sēklas

                  soja (Glycine soja)

                  garšvielas: lauru lapas (Laurus nobilis), diļļu (Anethum graveolens) sēklas, siera amoliņa (Trigonella foenumgraecum) sēklas, safrāns (Crocus sativus), timiāns (Thymus vulgaris), garā kurkuma (Curcuma longa)

                  zemenes (Fragaria spp.)

                  saulespuķu (Helianthus annuus) sēklas

                  rāceņi un ripši (Brassica rapa, var. rapifera un oleifera spp.)

                  vīķi, pavasara/sējas vīķis (Vicia sativa)

                  arbūzi (Citrullus vulgaris)

                  dekoratīvie augi, kuri zied apstrādes gadā


title: Komisijas Īstenošanas regula (ES) Nr. 151/2014 ( 2014. gada 18. februāris ), ar ko darbīgo vielu S-abscizskābi apstiprina saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               19.2.2014

               LV

               Eiropas Savienības Oficiālais Vēstnesis

               L 48/1

      KOMISIJAS ĪSTENOŠANAS REGULA (ES) Nr. 151/2014
   (2014. gada 18. februāris),
   ar ko darbīgo vielu S-abscizskābi apstiprina saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums attiecībā uz apstiprinājuma procedūru un nosacījumiem. Attiecībā uz S-abscizskābi Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Īstenošanas lēmumu 2011/253/ES (3).

               (2)

               Nīderlande 2010. gada 9. decembrī saņēma pieteikumu no Sumitomo Chemical Agro Europe SAS saskaņā ar Direktīvas 91/414/EEK 6. panta 2. punktu par darbīgās vielas S-abscizskābes iekļaušanu Direktīvas 91/414/EEK I pielikumā. Ar Īstenošanas lēmumu 2011/253/ES tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz pieteikuma iesniedzēja ierosinātajiem lietojuma veidiem šīs darbīgās vielas iedarbība uz cilvēku un dzīvnieku veselību un vidi tika novērtēta saskaņā ar Direktīvas 91/414/EEK 6. panta 2. un 4. punkta noteikumiem. 2012. gada 21. maijā izraudzītā ziņotāja dalībvalsts iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). 2013. gada 23. jūlijā iestāde iesniedza Komisijai secinājumu par darbīgās vielas S-abscizskābes pesticīdu riska novērtējumu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 13. decembrī tas tika pabeigts kā Komisijas pārskata ziņojums par S-abscizskābi.

               (5)

               Dažādajās veiktajās pārbaudēs tika konstatēts, ka S-abscizskābi saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc būtu lietderīgi apstiprināt S-abscizskābi.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz daži nosacījumi un ierobežojumi.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, ko apstiprināšanas rezultātā paredz Regula (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur S-abscizskābi. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visu III pielikumā minēto dokumentāciju par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu lietderīgi precizēt dalībvalstu pienākumus, galvenokārt pienākumu pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai salīdzinot ar regulām, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu S-abscizskābi, kura aprakstīta I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Saskaņā ar Regulu (EK) Nr. 1107/2009 dalībvalstis līdz 2014. gada 31. decembrim vajadzības gadījumā groza vai atsauc spēkā esošās atļaujas tādiem augu aizsardzības līdzekļiem, kas kā darbīgo vielu satur S-abscizskābi.
   Jo īpaši tās līdz minētajai dienai pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur S-abscizskābi kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 30. jūnijam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur S-abscizskābi kā vienīgo darbīgo vielu, tās vēlākais līdz 2015. gada 31. decembrim vajadzības gadījumā groza vai atsauc atļauju; vai

               b)

               ja līdzeklis satur S-abscizskābi kā vienu no vairākām darbīgajām vielām, tās vēlākais līdz 2015. gada 31. decembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas (izvēloties vēlāko no šiem datumiem), vajadzības gadījumā groza vai atsauc atļauju.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. februārī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2011. gada 26. aprīļa Īstenošanas lēmums 2011/253/ES, ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar metobromurona, S-abscizskābes, Bacillus amyloliquefaciens subsp. plantarum D747, Bacillus pumilus QST 2808 un Streptomyces lydicus WYEC 108 iespējamo iekļaušanu Padomes Direktīvas 91/414/EEK I pielikumā (OV L 106, 27.4.2011., 13. lpp.).

      (4)  EFSA Journal 2013; 11(8):3341. Pieejams tiešsaistē: www.efsa.europa.eu

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                  IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  S-abscizskābe

                     CAS Nr. 21293-29-8

                     CIPAC Nr.
                  nav piešķirts

                  (2Z,4E)-5-[(1S)-1-hidroksi-2,6,6-trimetil-4-oksocikloheks-2-ēn-1-il]-3-metilpenta-2,4-dienoīdskābe
                  vai
                  (7E,9Z)-(6S)-6-hidroksi-3-okso-11-apo-ε-karotēn-11-skābe

                  960 g/kg

                  2014. gada 1. jūlijs

                  2024. gada 30. jūnijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par S-abscizskābi, un jo īpaši I un II papildinājumu, ko 2013. gada 13. decembrī pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš ūdens organismu aizsardzībai.
                  Lietošanas nosacījumos vajadzības gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “65

                     S-abscizskābe

                        CAS Nr.
                     21293-29-8

                        CIPAC Nr.
                     nav piešķirts

                     (2Z,4E)-5-[(1S)-1-hidroksi-2,6,6-trimetil-4-oksocikloheks-2-ēn-1-il]-3-metilpenta-2,4-dienoīdskābe
                     vai
                     (7E,9Z)-(6S)-6-hidroksi-3-okso-11-apo-ε-karotēn-11-skābe

                     960 g/kg

                     2014. gada 1. jūlijs

                     2024. gada 30. jūnijs

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par S-abscizskābi, un jo īpaši I un II papildinājumu, ko 2013. gada 13. decembrī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš ūdens organismu aizsardzībai.
                     Lietošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 1177/2013 ( 2013. gada 20. novembris ), ar ko apstiprina darbīgo vielu spirotetramātu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               21.11.2013

               LV

               Eiropas Savienības Oficiālais Vēstnesis

               L 312/28

      KOMISIJAS ĪSTENOŠANAS REGULA (ES) Nr. 1177/2013
   (2013. gada 20. novembris),
   ar ko apstiprina darbīgo vielu spirotetramātu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) attiecībā uz apstiprinājuma procedūru un nosacījumiem piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums. Attiecībā uz spirotetramātu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2007/560/EK (3).

               (2)

               Saskaņā ar Direktīvas 91/414/EEK 6. panta 2. punktu Austrija 2006. gada 9. oktobrī saņēma pieteikumu no uzņēmuma Bayer CropScienceAG par darbīgās vielas spirotetramāta iekļaušanu Direktīvas 91/414/EEK I pielikumā. Ar Lēmumu 2007/560/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja ierosinātajiem lietojuma veidiem. Izraudzītā ziņotāja dalībvalsts 2008. gada 5. maijā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde 2013. gada 27. maijā iesniedza Komisijai secinājumu par darbīgās vielas spirotetramāta pesticīdu riska novērtējumu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 3. oktobrī tas tika pabeigts kā Komisijas pārskata ziņojums par spirotetramātu.

               (5)

               Dažādajās veiktajās pārbaudēs tika konstatēts, ka spirotetramātu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidu, kas tika pārbaudīts un sīki izklāstīts Komisijas pārskata ziņojumā. Tādēļ ir lietderīgi apstiprināt spirotetramātu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Būtu jāparedz, ka pēc apstiprināšanas dalībvalstīm ir seši mēneši, lai veiktu spirotetramātu saturošu augu aizsardzības līdzekļu atļauju pārskatīšanu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, jāprecizē dalībvalstu pienākumi, jo īpaši pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus ne dalībvalstīm, ne atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu spirotetramātu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2014. gada 31. oktobrim groza vai atsauc spēkā esošās atļaujas darbīgo vielu spirotetramātu saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur spirotetramātu kā vienīgo darbīgo vielu vai vienu no vairākām darbīgajām vielām, kuras vēlākais līdz 2014. gada 30. aprīlim ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu aili. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja spirotetramāts ir vienīgā darbīgā viela līdzeklī, vajadzības gadījumā atļauju groza vai atsauc vēlākais līdz 2015. gada 31. oktobrim; vai

               b)

               ja līdzeklis satur spirotetramātu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. oktobrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. maija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 20. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2007. gada 2. augusta Lēmums 2007/560/EK, ar ko principā atzīst par pilnīgu dokumentāciju, kura iesniegta sīkākai pārbaudei saistībā ar hlorantraniliprola, heptamaloksiglukāna, spirotetramāta un Helicoverpa armigera kodolu poliedrozes vīrusa iespējamo iekļaušanu Padomes Direktīvas 91/414/EEK I pielikumā (OV L 213, 15.8.2007., 29. lpp.).

      (4)  EFSA Journal (2013); 11(6):3243. Pieejams tiešsaistē: www.efsa.europa.eu.

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Spirotetramāts
                  CAS Nr. 203313-25-1

                     CIPAC Nr. 795

                     cis-4-(etoksikarboniloksi)-8-metoksi-3-(2,5-ksilil)-1-azaspiro[4.5]dec-3-en-2-ons

                  ≥ 970 g/kg

                  2014. gada 1. maijs

                  2024. gada 30. aprīlis

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par spirotetramātu, un jo īpaši tā I un II papildinājumu, ko 2013. gada 3. oktobrī pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību veltī riskam attiecībā uz kukaiņēdājiem putniem.
                  Lietošanas nosacījumos attiecīgā gadījumā ietver riska mazināšanas pasākumus.
                  Divu gadu laikā pēc ESAO testu pamatnostādņu pieņemšanas par endokrīnajiem traucējumiem vai arī pēc Kopienas saskaņoto testu pamatnostādņu sagatavošanas pieteikuma iesniedzējs iesniedz Komisijai, dalībvalstīm un iestādei apstiprinošu informāciju par iespējamiem endokrīnās sistēmas darbības traucējumiem putniem un zivīm.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “60

                     Spirotetramāts
                     CAS Nr. 203313-25-1

                        CIPAC Nr. 795

                        cis-4-(etoksikarboniloksi)-8-metoksi-3-(2,5-ksilil)-1-azaspiro[4.5]dec-3-en-2-ons

                     ≥ 970 g/kg

                     2014. gada 1. maijs

                     2024. gada 30. aprīlis

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par spirotetramātu, un jo īpaši tā I un II papildinājumu, ko 2013. gada 3. oktobrī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību veltī riskam attiecībā uz kukaiņēdājiem putniem.
                     Lietošanas nosacījumos attiecīgā gadījumā ietver riska mazināšanas pasākumus.
                     Divu gadu laikā pēc ESAO testu pamatnostādņu pieņemšanas par endokrīnajiem traucējumiem vai arī pēc Kopienas saskaņoto testu pamatnostādņu sagatavošanas pieteikuma iesniedzējs iesniedz Komisijai, dalībvalstīm un iestādei apstiprinošu informāciju par iespējamiem endokrīnās sistēmas darbības traucējumiem putniem un zivīm.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 1334/2014 ( 2014. gada 16. decembris ), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu gamma-cihalotrīnu un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirtās pagaidu atļaujas  Dokuments attiecas uz EEZ

text:
               17.12.2014

               LV

               Eiropas Savienības Oficiālais Vēstnesis

               L 360/1

         KOMISIJAS ĪSTENOŠANAS REGULA (ES) Nr. 1334/2014
   (2014. gada 16. decembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu gamma-cihalotrīnu un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirtās pagaidu atļaujas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) attiecībā uz apstiprinājuma procedūru un nosacījumiem piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums. Attiecībā uz gamma-cihalotrīnu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2004/686/EK (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2003. gada 4. novembrī saņēma pieteikumu no Cheminova A/S par darbīgās vielas gamma-cihalotrīna iekļaušanu Direktīvas 91/414/EEK I pielikumā. Ar Lēmumu 2004/686/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts Apvienotā Karaliste 2008. gada 25. janvārī iesniedza novērtējuma ziņojuma projektu. Saskaņā ar Komisijas Regulas (ES) Nr. 188/2011 (4) 11. panta 6. punktu pieteikuma iesniedzējam tika lūgts sniegt papildu informāciju. Papildu informācijas novērtējumu Apvienotā Karaliste 2012. gada 13. septembrī iesniedza kā papildinājumu novērtējuma ziņojuma projektam.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “Iestāde”). Iestāde 2014. gada 4. februārī iesniedza Komisijai secinājumu par darbīgās vielas gamma-cihalotrīna pesticīdu riska novērtējumu (5). Dalībvalstis un Komisija izskatīja novērtējuma ziņojuma projektu un Iestādes secinājumu Augu, dzīvnieku, pārtikas aprites un dzīvnieku barības pastāvīgajā komitejā, un 2014. gada 10. oktobrī tas tika pabeigts kā Komisijas pārskata ziņojums par gamma-cihalotrīnu.

               (5)

               Dažādajās veiktajās pārbaudēs tika konstatēts, ka gamma-cihalotrīnu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt gamma-cihalotrīnu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot no apstiprināšanas izrietošās saistības, kas noteiktas Regulā (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas būtu jāatvēl dalībvalstīm seši mēneši atļauju pārskatīšanai attiecībā uz augu aizsardzības līdzekļiem, kas satur gamma-cihalotrīnu. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visu III pielikumā minēto dokumentāciju par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (6), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, it īpaši pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (7) pielikums.

               (11)

               Ir lietderīgi arī atļaut dalībvalstīm pagarināt pagaidu atļaujas, kas piešķirtas attiecībā uz augu aizsardzības līdzekļiem, kas satur gamma-cihalotrīnu, lai nodrošinātu laiku, kas vajadzīgs, lai izpildītu šajā regulā noteiktos pienākumus attiecībā uz minētajām pagaidu atļaujām.

               (12)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu gamma-cihalotrīnu, kā norādīts I pielikumā, apstiprina, ievērojot minētajā pielikumā paredzētos nosacījumus.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2015. gada 30. septembrim vajadzības gadījumā groza vai atsauc spēkā esošās atļaujas augu aizsardzības līdzekļiem, kas satur darbīgo vielu gamma-cihalotrīnu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur gamma-cihalotrīnu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2015. gada 31. martam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar Regulas (EK) Nr. 1107/2009 29. panta 6. punktā minētajiem vienotajiem principiem, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja gamma-cihalotrīns līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais līdz 2016. gada 30. septembrim; vai

               b)

               ja līdzeklis satur gamma-cihalotrīnu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2016. gada 30. septembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Esošo pagaidu atļauju pagarināšana
   Dalībvalstis var pagarināt esošās pagaidu atļaujas augu aizsardzības līdzekļiem, kuri satur gamma-cihalotrīnu, uz laikposmu, kas beidzas vēlākais 2016. gada 30. septembrī.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. aprīļa.
   Tomēr 4. pantu piemēro no šīs regulas spēkā stāšanās dienas.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 16. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2004. gada 29. septembra Lēmums 2004/686/EK, ar ko principā atzīst dokumentācijas pilnīgumu, kas iesniegta sīkākai pārbaudei attiecībā uz iespējamo prokvinazīda, IKI-220 (flonikamīds) un gamma-cihalotrīna iekļaušanu Padomes Direktīvas 91/414/EEK I pielikumā (OV L 313, 12.10.2004., 21. lpp.).

      (4)  Komisijas 2011. gada 25. februāra Regula (ES) Nr. 188/2011, ar ko nosaka sīki izstrādātus īstenošanas noteikumus Padomes Direktīvai 91/414/EEK attiecībā uz to darbīgo vielu novērtēšanu, kuras nav bijušas tirgū divus gadus pēc minētās direktīvas paziņošanas (OV L 53, 26.2.2011., 51. lpp.).

      (5)  Eiropas Pārtikas nekaitīguma iestāde (EFSA), 2014. Secinājums par darbīgās vielas gamma-cihalotrīna pesticīdu riska novērtējuma profesionālapskati. EFSA Journal 2014; 12(2):3560 (93 lpp.), doi:10.2903/j.efsa.2014.3560.

      (6)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (7)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Gamma-cihalotrīns

                     CAS Nr.: 76703-62-3

                     CIPAC Nr.: 768

                  (S)-α-ciano-3-fenoksibenzil (1R,3R)-3-[(Z)-2-hloro-3,3,3-trifluoropropenil]-2,2-dimetilciklopropānkarboksilāts vai
                  (S)-α-ciano-3-fenoksibenzil (1R)-cis-3-[(Z)-2-hloro-3,3,3-trifluoropropenil]-2,2-dimetilciklopropānkarboksilāts

                  ≥ 980 g/kg

                  2015. gada 1. aprīlis

                  2025. gada 31. marts

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par gamma-cihalotrīnu, un jo īpaši tā I un II papildinājumu, ko 2014. gada 10. oktobrī pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              operatoru un strādnieku aizsardzībai;

                              b)

                              riskam attiecībā uz ūdens organismiem.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs sniedz apstiprinošu informāciju par:

                              1)

                              analītiskajām metodēm atlieku uzraudzībai ķermeņa šķidrumos, audos un vides sistēmās;

                              2)

                              metabolītu CPCA, PBA un PBA(OH) toksicitāti;

                              3)

                              ilgtermiņa risku attiecībā uz lieliem zīdītājiem;

                              4)

                              bioloģisko pastiprināšanos sauszemes un ūdensdzīvnieku barības ķēdēs.

                        Prasīto informāciju pieteikuma iesniedzējs iesniedz Komisijai, dalībvalstīm un Iestādei līdz 2017. gada 31. martam.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļai pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “82

                     Gamma-cihalotrīns

                        CAS Nr.: 76703-62-3

                        CIPAC Nr.: 768

                     (S)-α-ciano-3-fenoksibenzil (1R,3R)-3-[(Z)-2-hloro-3,3,3-trifluoropropenil]-2,2-dimetilciklopropānkarboksilāts vai
                     (S)-α-ciano-3-fenoksibenzil (1R)-cis-3-[(Z)-2-hloro-3,3,3-trifluoropropenil]-2,2-dimetilciklopropānkarboksilāts

                     ≥ 980 g/kg

                     2015. gada 1. aprīlis

                     2025. gada 31. marts

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par gamma-cihalotrīnu, un jo īpaši tā I un II papildinājumu, ko 2014. gada 10. oktobrī pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 operatoru un strādnieku aizsardzībai;

                                 b)

                                 riskam attiecībā uz ūdens organismiem.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs sniedz apstiprinošu informāciju par:

                                 1)

                                 analītiskajām metodēm atlieku uzraudzībai ķermeņa šķidrumos, audos un vides sistēmās;

                                 2)

                                 metabolītu CPCA, PBA un PBA(OH) toksicitāti;

                                 3)

                                 ilgtermiņa risku attiecībā uz lieliem zīdītājiem;

                                 4)

                                 bioloģisko pastiprināšanos sauszemes un ūdensdzīvnieku barības ķēdēs.

                           Prasīto informāciju pieteikuma iesniedzējs iesniedz Komisijai, dalībvalstīm un Iestādei līdz 2017. gada 31. martam.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.